Jeste li dobro,
gđice Miyo Saimori?
Ispričavam se.
Podignite glavu.
Istinski mi je žao što vas opterećujem.
Ne ispričavajte se.
Pustite to, drago mi je što niste ozlijeđeni.
Ma trebala sam biti opreznija.
Puno vam hvala što ste joj pomogli.
Miyo-chan, hajdemo se odmoriti.
Da…
Budite oprezniji.
Do ponovnog susreta.
Gđice Miyo, jeste li dobro?
Da. Žao mi je što sam vas zabrinula.
Moraš biti opreznija, Miyo-chan.
Da.
Zbilja moraš paziti.
Jer ti si…
veoma posebna osoba.
MOJ SRETNI BRAK
EPIZODA 9 UTAPANJE U SNOVIMA
Miyo!
Toliko se forsirala da se srušila.
Rekao si da si osjetio natprirodne moći kad je Miyo-chan imala noćne more.
Jesu li je odnekuda podvrgnuli natprirodnim moćima?
Moguće da je netko iz obitelji Usuba to učinio.
Ali barijera kuće nigdje nije probijena.
Sumnjam da smetnje dolaze izvana.
To su samo moje pretpostavke, ali mislim da ima veze
s time što je Miyo iz loze Usuba.
Miyo-chan?! Jesi li siguran?
Postoje dokazi da je Miyina majka nosila prezime Usuba.
Udala se u obitelj Saimori s natprirodnim moćima.
Nikad ne bih ni pomislila da bi Miyo-chan mogla biti iz obitelji Usuba…
Ali Miyo nema natprirodne moći.
Možda krv obitelji Usuba koja njome kola
nanosi nekakvu štetu njezinom tijelu…
Krv obitelji Usuba… Ali zašto sada?
Ne znam.
To je zasad jedina mogućnost.
Zna li Miyo-cha išta o obitelji Usuba?
Njezina je majka umrla kad je bila dijete.
Možda ona ne zna baš ništa o obitelji Usuba.
Osim…
Osim?
Sumnjam da bi pričala o tome, čak i da je pitamo.
Izgleda da ovih dana skriva osjećaje više nego ikad.
Vjerojatno ne želi da se brinemo…
Da barem dopusti da se brinemo za nju.
Što je? Jesi li vidio medvjeda ili nešto?
Civila su napale groteske iz Groba.
Kolika je šteta?
Našli su muškarca bez svijesti u šumi blizu zabranjenog područja.
Trenutačno je u komi i bez svijesti.
Sudeći prema situaciji,
nema sumnje da su ga napale groteske.
Dakle, već su stigli do ljudskih obitavališta…
Mnogo su brži negoli smo mislili.
Više ne možemo računati na Ministarstvo carske kuće.
Pitanje je vremena kad će ući u carski grad…
Ne mogu više…
Zašto stalno imam…
noćne more?
Kako da postanem prava dama poput Hazuki
kad sam opet ona stara?
Otkako sam se onesvijestila, prorijedila je poduku.
Šteta je što tratim svoju priliku za učenje.
Oprosti, opet moram raditi cijelu noć.
Onda ću pripremiti obrok i donijeti vam ga.
Ne, u redu je. Odmaraj se, Miyo.
Miyo.
Da?
Kako se osjećaš? Muči li te što?
Ne, dobro sam.
Molim vas, ne brinite se za mene.
Shvaćam…
Oprosti, Godo me zove. Moram prionuti na posao.
Dobro. Sretno s poslom, gospodine.
Saznanja upućuju na to da se groteske približavaju
središtu carskoga grada.
Ima li vijesti iz Ministarstva carske kuće?
Pokušavamo doći do njih.
Frustrirajuće je koliko su spori.
Naši ljudi opkolit će carski grad.
Smjesta želim odobrenje.
Opsežna operacija potrage i eliminacije, da tako kažem.
Kontaktirat ću Ministarstvo.
Kudo, nastavi s pripremama.
Da, gospodine.
Bez daljnjega ćemo zaštititi carski grad.
Ajme, dobro izgleda!
Ja sam htjela danas kuhati,
no kad sam ušla u kuhinju, ona je već bila počela s pripremom.
Još se nisi do kraja oporavila.
Ma bez brige, dobro sam.
Hajde, možete jesti.
-Jedimo. -Jedimo.
Slasno je!
Ponosim se gđicom Miyo i njezinim sjajnim kulinarskim vještinama.
Apsolutno se slažem.
Ja ne znam skuhati ništa ovako raskošno.
Ma nije to ništa.
Znaš, jako sam loša u kuhinji.
Moje ocjene iz kulinarstva u ženskoj školi bile su grozne.
Sve bi mi zagorjelo,
bilo preslano ili pak preljuto…
Porezala bih se čim bih primila nož.
Ne mogu to zamisliti…
Bilo vam je teško dok ste bili udani, zar ne?
Ma daj, nemoj to ni spominjati.
Zbilja žalim zbog toga.
Žališ?
Da.
To je jedino zbog čega žalim.
Govorim o svome braku.
Udala sam se kad sam imala 17 godina.
Budući da potječem iz obitelji Kudo,
morala sam se udati iz političkih razloga.
Moj je suprug bio pažljiv i dobar muškarac.
Bila sam sretna.
Ali… nisam se slagala s njegovom obitelji.
Možda me zbog nezrelosti i aljkavosti u kućanskim poslovima
nisu smatrali ni izbliza idealnom suprugom.
Suprug me često tješio.
No jednog smo se dana uzrujali dok smo razgovarali o tome…
Jako smo se posvađali, što je dovelo do razvoda.
Kad sam se vratila u roditeljski dom i smirila se,
duboko sam požalila.
Bilo je mnogo teškoća,
no život s mojom obitelji bio mi je nešto najvažnije, i izgubila sam ga.
Mogla sam učiniti više.
Dakle, zbog toga žališ…
Miyo-chan.
Da.
Jako se trudiš nadvladati svoje slabosti bez bježanja od njih.
Poštujem te zbog toga.
Što?
Mislim da nije…
Želim da odsad iskreno iskazuješ osjećaje
kako jednog dana ne bi žalila poput mene.
Što želiš učiniti, Miyo-chan?
Kako želiš živjeti?
Pa…
Želim biti
žena dostojna svoga muža…
Želim biti prava dama poput Hazuki.
Moja je želja…
Miyo-chan?
Jesi li dobro?
Da… ovaj…
Sve dosad nisam razmišljala o tome kako želim živjeti.
Ali… jednu sam stvar već odlučila.
Što to?
Želim ostati ovdje.
Želim ostati uz njega.
Sretan je što uz sebe ima nekoga poput tebe.
Nebesa, bome je bilo naporno pronaći sve osobe imena Sumi
u carskome gradu.
Nadajmo se da se među njima nalazi Sumi Usuba.
Dobro je što smo potragu suzili na ženu imena Sumi,
no sve se čine kao ona, a opet ne.
Sumi Usuba jedini je trag koji imamo o obitelji Usuba.
Nastavi kopati po svemu, ma koliko se trivijalno činilo.
Smijem li vam se pridružiti?
Da.
Miyo, slušaj.
Imao sam previše posla da nađem vremena za razgovor s tobom.
Žao mi je.
U redu je. Nema problema.
Miyo,
muči li te što?
Ne. Ništa posebno.
Dobro onda.
Gospodine, možete li mi reći kako je bilo odrastati s Hazuki?
Kad razmislim, nisam ti ispričao puno o svojoj prošlosti.
Smijem li to pitati?
Oduvijek smo u dobrim odnosima.
Znaš da je glasna, pa mi je katkad išla na živce.
Kod braće i sestara ne radi se o tome slažete li se ili ne.
Odrasli smo u istoj okolini,
stoga razumijemo jedno drugo.
Ne suzdržavamo se.
Nismo baš kompatibilni,
no mislim da je ona dobra osoba na svoj način.
Je li ti sad jasnije?
Jest.
To je tako dražesno… Zavidim im
jer ja nemam nikog takvog.
Miyo,
priđi bliže.
Da.
Reci mi ako si usamljena.
Reci mi ako patiš.
U protivnom neću sâm uvidjeti.
Nisam… usamljena…
Zbilja? Jer ti meni nedostaješ.
Zar ja tebi ne nedostajem?
Nedostajete mi.
Onda mi tako i reci.
Da…
Možeš se osloniti na mene. Reci mi što doista osjećaš.
Budi sebičnija. Cijelu ću te prihvatiti.
Da.
Pokaži mi što osjećaš i dopusti si da ovisiš o meni.
Podržavat ćemo jedno drugo. Tomu služi obitelj.
Moj je budući muž drag.
Ali…
Dopustim li si doista da me tetoši,
znam da neću postati žena vrijedna obitelji Kudo.
Sama moram riješiti svoje probleme,
inače neću moći biti dio obitelji…
Ima li koga kod kuće?
Stižem.
Žao mi je što ste čekali. A tko…
Vi ste…
O, zdravo. Odavno se nismo vidjeli.
Jeste li bolje nego tada?
Dobro sam, hvala.
Cijenim pomoć koju ste mi tad pružili.
Ma nema na čemu.
Usput, je li g. Kudo kod kuće?
Ne, na poslu je.
Zbilja? Čudno.
Čuo sam da danas ne radi.
Mislim da ima jako puno posla.
Iznenada su ga pozvali.
Shvaćam.
Ispričavam se što nisam provjerio.
Ja sam Arata Tsuruki. Drago mi je.
Ja sam Miyo Saimori.
Da, znam tko ste.
U društvenim se krugovima govorkalo
o tome da se g. Kudo konačno zaručio.
Međutim… Vidim da je baš onako bešćutan kako se i šuška.
Zašto to kažete?
Gđice Miyo, shvaćate li koliko ste blijedi?
Zanemario vas je onoga dana kad smo se sreli, i danas opet.
Vidite?
Njegova je zaručnica blijeda kao krpa, a on nema pojma.
Ne, nije on kriv.
Mislim da je ludo što vas tjera da radite dok ne padnete s nogu.
On ne razumije koliko vrijedite.
Koješta. On ni ne razgovara baš s vama,
a vi idete na satove pravilnog držanja, ceremonije čaja…
Kako znate…
Nema nikakvog smisla da vas tjera na to sve, zar ne?
Prestanite!
Sama sam odlučila raditi ovo što radim.
Samo sam ga zamolila da me podrži.
Ne govorite ružno o njemu!
Jeste li dobro?
Dobro sam, zbilja.
Ispričavam se ako sam pretjerao.
Moram ići.
Žao mi je što sam podigla glas.
Ne brinite se, ja sam taj koji je bio nepristojan.
Ali…
mogu vam dati zadatak koji samo vi možete odraditi.
Nazovite me u bilo koje doba…
ako vas zanima.
SPECIJALNI SAVJETNIK
Doviđenja.
Zadatak koji samo ja mogu odraditi?
Kasni.
Nema poštovanja, zapovjedniče, pa makar i bio izaslanik Ministarstva.
U redu je. Nastavit ćemo s pripremama bez Tsurukija.
Izgledate umorno.
Bez brige.
Idem kući čim završim s poslom.
Dobro.
Danas idite kući radi gđice Miyo.
Da.
Imate ovlaštenje.
Odsad vi preuzimate vodstvo i moći ćete slobodno izdavati naredbe.
Tako ćemo moći izvršavati velike operacije.
Moramo stabilizirati situaciju
prije nego što carski grad strada.
Dajte sve od sebe.
Žao mi je što kasnim.
Mislio sam da imate slobodan dan, pa sam greškom otišao do vašeg doma.
Upoznao sam vašu zaručnicu, gđicu Miyo.
Tako me srdačno pozdravila.
Imate divnu zaručnicu, g. Kudo.
Ali ne odobravam kako tretirate svoju lijepu zaručnicu.
Što?
Lice joj je bilo veoma blijedo.
Zar joj se stanje pogoršava?
Nekidan sam naletio na nju u gradu.
Pomogao sam joj kad se umalo onesvijestila.
Doista?
Izgleda da vi uopće ne razumijete.
Ne vidite pravu gđicu Miyo.
Vjerojatno je ni ne želite vidjeti.
Dokaz je to što niste bili uz nju u tako važnome trenutku.
No dobro, to me se ne tiče.
Molim vas da nazovete ako naiđete na problem.
Možda vam mogu pomoći.
Znate, čudno je.
Na popisu kandidatkinja
postoji osoba bez datuma rođenja koja nije ni u obiteljskom registru.
Zove se „Sumi Tsuruki”.
SAVJETNIK TSURUKI
Tsuruki…
Miyo!
Miyo?
Opet se previše napreže…
Miyo.
Gospodine?
Dobro došli kući.
Nisam vas dočekala.
Žao mi je. Trebala sam…
Gospodine?
Miyo, zašto?
Što?
Zašto toliko gubiš na težini?
Nisi rekla da si se onesvijestila.
Pa, ja…
Misliš li da ne znam da svake noći imaš noćne more?
Rekao sam da mi možeš sve reći.
Da se pouzdaš u mene. Sjećaš se?
A ti mi svejedno ništa ne govoriš.
Zar sam tako nepouzdan?
Nije to!
Nisam vas htjela zamarati.
Imate toliko posla.
Mislila sam da vas posao iscrpljuje
i nisam vas htjela ometati.
Da mene posao iscrpljuje?
Ti si ta koja je iscrpljena!
Da sam znao da će biti ovako,
ne bih ti dopustio da ideš na onu poduku.
Gospodine…
Kako možete…
Ne… Ovo je pogrešno.
Nisam se htio ovako ponijeti.
Ja…
sam samo htjela…
Miyo!
Rekao sam joj ono najgore moguće.
Ne čini li me to istim kao i obitelj Saimori?
Onda je ipak bio u pravu.
SPECIJALNI SAVJETNIK ARATA TSURUKI
Natjerat ću Tsurukija da propjeva.
Kunem se… ja ću biti taj.
Ja ću okončati Miyinu patnju.
Prijevod titlova: Bernarda Sučić Šaler